Vanessa cardui

Kardu-vanesa (Vanessa cardui) Nymphalidae familiako Lepidoptera ditrisio espezie bat da. Geografikoki gehien banatzen den tximeletetako bat da, Edozein leku epeletan bizi daiteke, tropikoetako mendiak barne. Espezie migratzailea da, eremu epeletan bizi den espeziea baina urtearen zati batean beste eskualde batzuetara iristen dena.

Estuki erlazionatutako beste espezie batzuk, Vanessa kershawi (batzuetan azpiespezietzat hartzen da), Vanessa virginiensis eta Vanessa annabella dira.

 Deskribapena 
Gainaldea laranja kolorekoa, aurreko hegalen punta beltza eta makula zuriak eta beltzak. Azpialdea arrosa kolorekoa da aurreko hegaletan eta horixka atzekoetan, zenbait ozelorekin ertz azpiko gunean.

 Biologia 
Hilabete epeletan ikus daiteke (martxoa, apirila, maiatza, ekaina, uztaila, abuztua, iraila). Urtean zenbait belaunaldi ditu. Ez da negutik bizirik ateratzen eta horregatik ale askok Europatik Afrikara migratzen dute 4000 km-rainoko bidaia eginez. Udaberria iristen denean, Andaluziako kostaldetik eta Afrikako iparraldetik zenbait ale itzultzen dira gurera, lurraldea berriro kolonizatzen dutelarik.

 Landare elikagarriak 
Helduek basoko loreen eta landatutako barietate handi baten loreen nektarrez elikatzen dira.

Ohikoenak: Malva sylvestrys, Cirsium spp., Carduus spp., Silybum marianum eta Galactites tomentosus.

 Habitata 
Itsas mailatik eskualdeko gailurrik gorenetaraino aurki daiteke. Jokabide migratzailea dela eta, edozein ingurunetan ikus dezakegu, baita itsaso gainean hegan doala ere.

 Banaketa eremua 
Tximeleta hau mundu guztian aurki daiteke, Hego Amerikan eta Antartikan izan ezik. Iberiar penintsula osoan ondo zabaldurik dago. Euskal Herrian lurralde guztian ikusten da.

 Kontserbazioa 
Espezie hau ez dago arriskuan. Izaera migratzailearen eraginez, urtetik urtera aleen ugaritasuna aldakorra da.

 Nola ezagutu? 
Ezin daiteke beste inolako espezierekin nahasi.

 Migrazioa 
Kardu-vanesa ez da eremu zehatz batean denbora luzez geratzen, 1600 km egin ditzake bere bizitza osoan zehar. 14000 km-ko migrazioa du Britania Handitik eta Suediatik mendebaldeko Afrikara, eta sei belaunaldi behar ditu horretarako. Altuera handietan egiten dute hegan, eta horregatik ez dira ongi behatu oraintsu arte. 

 Bizi-zikloa 
Arrautzak nektar ugari dagoen lekuan uzten dituzte. Badirudi ez dituztela ostalari landareak ezagutzen. Honek ostalari-landareetan jarri ez diren arrautzen hilkortasun handia eragin dezake.  Arrautza kopuru handia ekoizten dute; biziraupenean baino mendekotasun handiagoa dago progenie ugari batean. 

 Galeria 

 Erreferentziak 

 Kanpo estekak  

Kategoria:Lepidoptera